wickkiey/tamil-wikipedia-chunked huggingface dataset:
# பாபநாசநாதர் கோயில்

## கோயிலமைப்பு

கோயிலுள்ள அனைத்துக் கருவறைகளையும் உள்ளடக்கியவாறு கருங்கல்லலான சுற்றுச் சுவர் கட்டப்பட்டுள்ளது. நுழைவாயில் கோபுரம் ஏழடுக்குகள் கொண்டதாகும். கோயிலின் முதன்மைக் கடவுளாக பாபநாசநாதர் இலிங்க வடிவிலுள்ளார். இறைவி உலகம்மையின் கோயில் மேற்கு நோக்கி அமைந்துள்ளது. கருவறையின் வெளிச்சுவற்றில் விநாயகர், சுப்பிரமணியர், தட்சிணாமூர்த்தி, துர்க்கை, நவகோள்கள் ஆகியோரின் உருவங்கள் அமைக்கப்பட்டுள்ளன. கொடிமரத்தை அடுத்துள்ள சிறுகோயிலில் யாளிகளைமைந்த தூண்களைக் கொண்ட மண்டபத்தில் நடராசர் உள்ளார். இங்கு ஆனந்த தாண்டவ கோலத்தில் காணப்படும் நடராசர் புனுகு சபாபதி என அழைக்கப்படுகிறார்.
# பாபநாசநாதர் கோயில்

## வரலாறு

கோயிலின் வரலாறு சரியானபடி கணிக்க முடியவில்லையென்றாலும் மதுரையைச் சுற்றியுள்ள பகுதிகளை ஆண்ட சந்திரகுல பாண்டியன் என்ற பாண்டிய அரசனால் இக்கோயிலின் நடுக் கோயிலும் விமானமும் கட்டப்பட்டதாக நம்பப்படுகிறது. மதுரை நாயக்க வம்சத்தைச் சேர்ந்த, வீரப்ப நாயக்கரால் (கிபி1609-23), யாகசாலை, கொடிமரம், நடராசர் மண்டபம் கட்டப்பட்டன. தற்காலத்தில் தமிழக அரசின் இந்து சமய அறநிலைத்துறையால் இக்கோயில் பராமரிக்கப்பட்டு வருகிறது.
# நாந்தேட் நிலநடுக்கங்கள்

**நாந்தேட் நிலநடுக்கங்கள்** (Nanded earthquakes) இந்தியாவின், மகாராட்டிர மாநிலத்தின் நாந்தேட் நகரத்தில் 2006 ஆண்டு முதல் 2011 ஆண்டு வரையிலான காலகட்டங்களில், ஐநூறு முறை ஏற்பட்ட நிலநடுக்கங்கள் ஏற்பட்டது. இத்தொடர் நிலநடுக்கங்கள் வெடிச்சத்தங்களுடனும், சில நேரங்களில் இலேசான நடுக்கங்களுடன் உணரப்பட்டது.
31 மார்ச் 2007, 12 நவம்பர் 2007, 14 டிசம்பர் 2007 மற்றும் 3 மார்ச் 2011 ஆகிய நாட்களில் கடுமையான நிலநடுக்கங்கள் ஏற்பட்டது. ஒவ்வொரு முறையும் நில நடுக்கம் ஏற்படும் போது நாந்தேட் நகரம் தேசத்திற்கு உள்ளாயின. அதிகம் பாதிக்கப்பட்ட நாந்தேட் நகரத்தின் வடக்கு பகுதி மக்கள் வீடுகளை விட்டு, பாதுகாப்பான பகுதிகளுக்கு குடிபெயர்ந்தனர்.  
நாந்தேட் பகுதி, நில நடுக்க மண்டலம் 2-இல் அமைந்துள்ளது. 1993 லாத்தூர் நிலநடுக்கத்தின் போது அதன் வீச்சு, 150 கிலோ மீட்டர் சுற்றளவில் அமைந்த நாந்தேட் நகரத்தில் உணரப்பட்டது.
3 மார்ச் 2011-இல், அதிகாலை 3:17 மணியளவில், நாந்தேட்டில் ஏற்பட்ட 3 ரிக்டோர் அளவிலான நிலநடுக்கத்தால், மக்கள் வீடுகளை விட்டு திறந்த வெளிகளுக்கு ஓடினர்.  
31 ஆகஸ்டு 2011 அன்று அதிகாலை 3:06 மணியளவில் இரண்டு முறை நிலநடுக்க அதிர்வு ஏற்பட்டது.
7 செப்டம்பர் 2011 காலை 9:00 அளவில், மீண்டும் மாலை 4:00 அளவில் நிலநடுக்க அதிர்வுகள் உணரப்பட்டது.
# சிங்கள இராச்சியம்

**சிங்கள இராச்சியம்** (*Sinhala Kingdom*) தற்கால சிங்கள மொழி பேசும் ஸ்ரீலங்காவின் தெற்கு, தென்கிழக்கு மற்றும் மேற்கு பகுதிகளை கொண்டிருந்தது. சிங்கள நாடு கி மு 543-இல் நிறுவப்பட்டது. அனுராதபுரம், உருகுணை, உபதிஸ்ஸ நுவாரா, பாண்டுதேவ, தம்பதெனிய, பொலன்னறுவை இராச்சியம், தம்பதெனிய, கம்பளை, கோட்டை, சீதாவக்கை மற்றும் கண்டி அரச மரபினர் சிங்கள நாட்டை ஆண்டனர்.
# சிங்கள இராச்சியம்

## சிங்கள அரச மரபுகள்

சிங்கள நாட்டை ஆண்ட அரச மரபுகள்;
- தம்பதெனிய கி மு 543 – 505
- உபதிஸ்ஸ நுவாரா கி மு 505 – 377
- பாண்டுதேவ கி மு 504-474
- அனுராதபுரம் கி மு 377 – கி பி 1017
- உருகுணை கி மு 400 - கி பி 1100
- பொலன்னறுவை இராச்சியம் கி மு 8 - கி பி 1310
- தம்பதெனிய கி பி 1220–1345
- கம்பளை 1345–1412
- கோட்டை 1412–1597
- சீதாவக்கை 1521–1594
- கண்டி 1581–1815
# குஜராத் நிலநடுக்கம் 2001

## சேதங்கள்

கட்ச் மாவட்டத்தில் மட்டும் 12,300 மக்கள் பலியாயினர். நில நடுக்க மையத்திலிருந்து 20 கிலோ மீட்டர் தொலைவில் அமைந்த கட்ச் மாவட்டத்தின் புஜ் நகரம் மற்றும் பசாவ், அஞ்சர் பகுதியிலிருந்த கிராமங்களில் இருந்த ஆயிரக்கணக்கான வீடுகள் தரை மட்டம் ஆயின.  
இப்பகுதியின் நாற்பது விழுக்காடு வீடுகள், எட்டு பள்ளிக் கட்டிடங்கள், இரண்டு மருத்துவ மனைகள் மற்றும் சுவாமி நாராயாணன் மந்திர் (புஜ்), மற்றும் வரலாற்று சிறப்பு மிக்க பிராக் அரண்மனை, ஐனா அரண்மனை முற்றிலும் சேதமடைந்தது.  
அகமதாபாத் நகரத்தில், ஐம்பதுக்கும் மேற்பட்ட அடுக்கு மாடி கட்டிடங்கள் கடும் சேதமடைந்து, பல நூற்றுக்கணக்கான மக்கள் கொல்லப்பட்டனர். மொத்த சேதத்தின் மதிப்பு 5.5 பில்லியன் டாலர்கள் என மதிப்பிடப்பட்டுள்ளது.
# இலங்கை இராச்சியம்

:இது பழங்கால நாட்டைப் பற்றியது. தற்கால நாட்டைப் பற்றி அறிய இலங்கை என்ற கட்டுரையை நோக்குக.  
நோக்குதல்]]
கால நாடுகள்]]
**இலங்கை இராச்சியம்** (*Lanka* அல்லது *Lanka kingdom*) வங்காள விரிகுடாவில், கடலால் சூழப்பட்ட தீவு நாடாகும். இராமாயணக் காவியத்தின் படி, பண்டைய இலங்கைத் தீவின் திரிகூடமலையில் பெரும் கோட்டைக்களைக் கட்டிக் கொண்டு, இராவணன் தன் தம்பியர்களான கும்பகர்ணன், வீடணன் மற்றும் தன் மூத்த மகன் இந்திரஜித் ஆகியவர்களுடன் இலங்கையை ஆண்டான். சீதையை கடத்திச் சென்ற இராவணனின் கோட்டைகளை அனுமன் எரித்தான். இராமன், இலங்கைக்கு சேது பாலம் அமைத்து, இராவணன் முதலியவர்களை வென்று சீதையை மீட்டு, வீடணனுக்கு இலங்கையின் மன்னராக பட்டம் கட்டினார்.
# இலங்கை இராச்சியம்

## மகாபாரதக் குறிப்புகள்

மகாபாரத காவியத்தின் சபா பருவத்தில், தருமரின் இராசசூய வேள்வியின் பொருட்டு, பாண்டவர்களில் இளையவனான சகாதேவன், பரத கண்டத்தின் தெற்குப் பகுதி நாடுகளின் மீது படையெடுத்துச் செல்லும் போது இலங்கை நாட்டிற்கும் சென்றதாக கூறப்பட்டுள்ளது.
மகாபாரத வன பருவத்தின் போது, தருமருக்கு இராமாயண வரலாறுகள் கூறப்படுகிறது.
அர்ஜீனன் அல்லி ராணி என்ற இலங்கை அரசியை திருமணம் செய்ததாக மரபு வழிக் கதைகள் கூறுகின்றன.
# இலங்கை இராச்சியம்

## இலங்கை நாட்டின் ஆட்சியாளர்கள்

இராமாயண காவியத்தின்படி, தேவ சிற்பி விசுவகர்மாவால், தேவர்களுக்காக நிறுவப்பட்ட இலங்கையை, அசுர சகோதரர்களான மால்யவான், சுமாலி மற்றும் மாலி கைப்பற்றி ஆண்டனர். பின்னர் தேவ லோகத்தைக் கைப்பற்றச் செல்லும் போது திருமாலால் விரட்டப்பட்டனர். பின்னர் குபேரன் இலங்கையை கைப்பற்றி யட்சர்களின் இராச்சியத்தை நிறுவினார்.
குபேரனின் ஒன்று விட்ட தம்பியான இராவணன், குபேரனை வென்று இலங்கையை கைப்பற்றி இராக்கதர்களின் நாட்டை ஆண்டார். இராவணின் மறைவிற்குப் பின்னர் இலங்கையை வீடணன் ஆண்டார்.
# இலங்கை இராச்சியம்

## இதனையும் காண்க

- பரத கண்டம்
- சிங்கள நாடு
# ஹர ஹூண நாடு

**ஹர ஹூண நாடு** (Hara-Huna Kingdom) மகாபாரத காவியம் குறிப்பிடும் பரத கண்டத்திற்கு வெளியே, வடக்கில் இமயமலை நாடுகளில் ஒன்றாகும். காஷ்மீர நாட்டிற்கு கிழக்கே, சீனாவின் சிஞ்சியாங் பிரதேசத்தில், இமயமலையில் ஹர ஹூணர்கள் எனும் கால்நடைகளை மேய்க்கும் நாடோடி இன மக்களின் நாடாகும். இவர்களில் ஒரு பிரிவினர் பண்டைய இந்தியாவின் பஞ்சாப் பகுதியில் குடிபெயர்ந்தனர்.  
தருமராசாவின் இராசசூய வேள்விக்கான நிதியை திரட்டுவதற்காக, படையெடுத்து, பரத கண்டத்தின் மேற்குப் பகுதி நாடுகளை வெல்வதற்காக, நகுலன் செல்லும் போது, ஹர ஹூணர்களையும் வென்று திறை வசூலித்தான்.
# ஹர ஹூண நாடு

## மகாபாரதக் குறிப்புகள்

### நகுலனின் படையெடுப்புகள்

மேற்கு இந்தியப் பகுதிகளில் உள்ள நாடுகளை வென்று, தருமனின் இராசசூய வேள்விக்கான நிதி திரட்டுகையில், நகுலன், சிந்து ஆறு கடலில் கலக்கும் பகுதிகளில் இருந்த சூத்திரர்கள், ஆபிரர்களையும், பஞ்சாப் பகுதியில் இருந்த ஹர ஹூணர்களையும் வென்று திறை திரட்டியதாக மகாபாரதத்தின் சபா பருவம், அத்தியாயம் 31-இல் கூறப்பட்டுள்ளது.
# ஹர ஹூண நாடு

## மகாபாரதக் குறிப்புகள்

### தருமரின் இராச்சூய வேள்வியில் ஹர ஹூணர்கள்

இந்திரப்பிரஸ்தத்தில், தருமர் நடத்திய இராசசூய வேள்வியில் கலந்து கொண்டு, தருமருக்கு பரிசளித்த நாட்டு மன்னர்களில் பட்டியலில், ஹர ஹூண நாட்டு மன்னருடன், யாதவர்கள், மிலேச்சர்கள், யவனர்கள், சீனர்கள், சிதியர்கள், சகர்கள், கேயர்கள், காஷ்மீரர்கள், இமாவான்கள், நேபாளிகள் அடங்குவர்.
# ஹர ஹூண நாடு

## இதனையும் காண்க

- பரத கண்டம்
# ஆந்திர நாடு

இதிகாச கால நாடுகள்]]  
**ஆந்திர நாடு** (Andhra in Indian epic literature), , மகாபாரதம் கூறும் பண்டைய பரத கண்டத்தின் தெற்கில் அமைந்த நாடுகளில் ஒன்று. தற்போது இந்நாடு ஆந்திரப் பிரதேச மாநிலத்தில் உள்ளது.  
கோதாவரி ஆற்றாங்கரையில் வாழ்ந்த ஆந்திரர்கள் குறித்து வாயு புராணம் மற்றும் மச்ச புராணங்களில் குறித்துள்ளது.
# ஆந்திர நாடு

### தருமரின் இராச்சூய வேள்வியில் ஆந்திரர்கள்

இந்திரப்பிரஸ்த நகரத்தில், தருமராசா நடத்திய பெரும் இராசசூய வேள்வியில், பரத கண்டத்தின் மன்னர்கள் பெரும்பாலன மன்னர்கள் கலந்து கொண்டனர். ஆந்திர நாட்டு மன்னரும், வேள்வியில் கலந்து கொண்டு, பெரும் பரிசுகளை தருமருக்கு வழங்கினார் என மகாபாரதம் கூறுகிறது. (மகாபாரதம் 2: 33)
# ஆந்திர நாடு

## குருச்சேத்திரப் போரில் ஆந்திரர்கள்

குருச்சேத்திரப் போரில், ஆந்திர நாட்டுப் படைவீரர்கள், பாண்டவர் அணியிலும், (மகாபாரதம் 5: 140 & 8:12) சிலர் கௌரவர் அணியிலும் இணைந்து போரிட்டனர்.(மகாபாரதம் 5: 161, 5: 162, 8:73).
# ஆந்திர நாடு

## இதனையும் காண்க

- பரத கண்டம்
# சக்சினிமைடு

**சக்சினிமைடு** *(Succinimide)* என்பது C<sub>4</sub>H<sub>5</sub>NO<sub>2</sub> என்ற மூலக்கூற்று வாய்ப்பாடு கொண்ட ஒரு வளைய இமைடு சேர்மமாகும். பல்வேறு வகையான கரிமத் தொகுப்பு வினைகளிலும், சில தொழிற்சாலைகளில் வெள்ளி முலாம் பூசுவதற்கும் சக்சினிமைடு பயன்படுகிறது. அமோனியம் சக்சினேட்டை வெப்பச் சிதைவு வினைக்கு உட்படுத்தி சக்சினிமைடைத் தயாரிக்கலாம்.
# சக்சினிமைடு

## சக்சினிமைடுகள்

சக்சினிமைடு தொகுதியைக் கொண்டுள்ள சேர்மங்கள் சக்சினிமைடுகள் எனப்படுகின்றன. இச்சேர்மங்கள் சில தனித்தன்மையான குறிப்பிட்ட சில பயன்களைக் கொண்டுள்ளன. எத்தோசக்சிமைடு, பீன்சக்சிமைடு மற்றும் மெத்சக்சிமைடு போன்ற பல்வேறு சக்சிமைடுகள் வலிப்புத் தடுப்பு மருந்துகளாகப் பயன்படுகின்றன. புரதங்கள் அல்லது பெப்டைடுகள் மற்றும் நெகிழிகளுக்கு இடையில் சகப்பிணைப்பளை உருவாக்கவும் பல்வேறு அளவீடுகளிலும் சக்சினிமைடுகள் பயனாகின்றன.
# யௌதேய நாடு

இதிகாச கால நாடுகள்]]  
யாதவ அரச மரபுகளும்; அண்டை நாடுகளும். ஆண்டு கி மு 1200.]]  
**யௌதேய நாடு** (Yodheya Kingdom alias Yaudheya or Yauddheya) பண்டைய பரத கண்ட குரு நாட்டின் பாண்டவர்களின் இந்திரப்பிரஸ்தம் அருகே அமைந்த நாடுகளில் ஒன்றாகும்.
யௌதேய நாட்டுப் படைகள், குருச்சேத்திரப் போரில், கௌரவர் அணி சார்பாக பாண்டவர்களுக்கு எதிராகப் போரிட்டனர்.  
யௌதேய மக்கள் யாதவர்களில் ஒரு கிளையினர் என்றும், இம்மக்களின் தலைவர் யது குல மன்னர்களில் ஒருவரான சாத்தியகி என்றும் கருதப்படுகிறது.  
யௌதேயர்களின் வழித்தோன்றல்களாக, பாகிஸ்தானின்
சிந்து மாகாணம், இந்தியாவின் ராஜஸ்தான், அரியானா , பஞ்சாப், உத்தரப் பிரதேசம் பகுதிகளில் வாழும் ஜாட் இன மக்கள்
மற்றும் அகிர் குடியினர் கருதப்படுகின்றனர்.  
பாணினி எழுதிய அஷ்டாத்யயியில் (பொ.மு 5ஆம் நூற்றாண்டு) யௌதேயர்கள் பற்றிய குறிப்பைக் (5.3.116-17 and 6.1.178) காண முடிகின்றது. பொ.பி 150ஐச் சேர்ந்ததாகக் கருதப்படும் ஜூனாகத் கல்வெட்டுகளில், சத்திரியர்களில் மாவீரர்களுமான யௌதேயர்களை, முதலாம் உருத்திரதாமன் தோற்கடித்தான் என்று குறிப்பிடப்பட்டிருக்கின்றது சமுத்திரகுப்தனின் அலகாபாத் தூண் கல்வெட்டிலும் யௌதேயர்கள் பற்றிய குறிப்புகள் காணப்படுகிறது.
# யௌதேய நாடு

## இதனையும் காண்க

- பரத கண்டம்
- யௌதேயர்
# வானப்பட்டரை மாரியம்மன் கோயில்

**வாணப்பட்டரை மாரியம்மன் கோயில்** என்பது திருச்சிராப்பள்ளி மலைக்கோட்டை மாணிக்க விநாயகரின் தெப்பக்குளத்தின் கரையில் அமைந்திருக்கும் மாரியம்மன் கோயிலாகும். இந்தக் கோயிலின் அருகே சப்பாணி கருப்பசாமி எனும் நாட்டார் தெய்வத்திற்கும் தனி சந்நிதி அமைக்கப்பட்டுள்ளது. இக்கோயிலின் மூலவர் பஞ்சமுக விநாயகர். கருவறை முன்மண்டபத்தில் மாரியம்மன் சிலையும், வலது புறத்தில் பெரிய விநாயகர் சிலை மற்றும் ஆவுடையார் இல்லாத லிங்க பாணம் அதற்கு முன்பு நந்தி சிலையும் காணப்படுகிறது. கருவறை முன் மண்டபத்தின் இடது புறத்தில் மற்றொரு மாரியம்மன் சிலை காணப்படுகிறது.  
பஞ்சமுக விநாயகர், மாரியம்மன் மற்றும் சப்பாணி கருப்பசாமிக்கு தனி உற்சவர் சிலைகள் வடிக்கப்பட்டு உள்ளன. கோயிலின் மண்டபத்தில் இறை வாகனங்கள் பாதுகாக்கப்படுகின்றன. கோயிலின் சுவர் முழுவதும் பக்தர்கள் காணிக்கையாகச் செலுத்திய இறைச் சித்திரங்கள் வைக்கப்பட்டுள்ளன. விஷ்ணு துர்க்கை, விநாயகர், பஞ்சமுக விநாயகர், ஆதிலட்சுமி முதலான அஷ்ட லட்சுமிகள், கையில் முருகனை ஏந்தியபடி அம்பிகை, சிவபெருமானின் லிங்க ரூபம் போன்ற ஓவியங்கள் உள்ளன.
# சௌவீர நாடு

இதிகாச கால நாடுகள்]]  
**சௌவீர நாடு** (Sauvira kingdom) பரத கண்டத்தின் மேற்கில் தற்கால பாகிஸ்தான் நாட்டின் சிந்து மாகாணத்தில் அமைந்திருந்தது. மேலும் துவாரகை மற்றும் ஆனர்த்த நாடுகளுக்கு அருகில் இருந்ததாகவும் கூறப்படுகிறது. சௌவீர நாடு தொடர்பான குறிப்புகள் மகாபாரத காவியத்தில் உள்ளது. சிந்துக்கள் மற்றும் சிவி நாட்டவர்கள், சௌவீர நாட்டின் சிறந்த கூட்டாளிகள் ஆவர்.
# சௌவீர நாடு

## சௌவீர மக்கள்

மகாபாரத காவியத்தில் குறிப்பிட்டுள்ள நாட்டவர்களை தற்கால *சராய்கி மக்கள்* (Saraiki people), என வரலாற்று ஆசிரியர் அகமது அசன் தானி குறிப்பிட்டுள்ளார். பாரசீக அறிஞர் அல்பிரூனீ (Al-Beruni), சௌவீர நாட்டவர்கள், பஞ்சாப் பகுதியின் தென்மேற்கு பகுதியில் வாழ்ந்தவர்கள் எனக் குறிப்பிடுகிறார்.
# சௌவீர நாடு

## சௌவீர மக்கள்

### சௌவீர நாட்டு மன்னர்கள்

#### சௌவீரன்

சிவி என்பவரின் மகன்களில் ஒருவரான சௌவீரன் என்பவன் சௌவீர நாட்டை நிறுவியவன் ஆவான். சௌவீர நாட்டிற்கு அன்மையில் இருந்த நாடுகளான மத்திர நாடு, கேகய நாடு மற்றும் சிந்து நாடுகளை சிவியின் மற்ற மகன்கள் ஆண்டனர்.
# சௌவீர நாடு

## சௌவீர மக்கள்

### சௌவீர நாட்டு மன்னர்கள்

#### ஜெயத்திரதன்

ஜெயத்திரதன், சிந்து நாட்டுடன் சௌவீர நாட்டையும் ஆண்டதாக மகாபாரதம் கூறுகிறது. (3: 265) சிவி நாடு, சிந்து நாடு மற்றும் சௌவீர நாட்டுப் படைகளுக்கு ஜயத்திரதன் தலைமை தாங்கினான். (3:269)
# சௌவீர நாடு

## சௌவீர மக்கள்

### சௌவீர நாட்டு மன்னர்கள்

#### சௌவீர நாட்டின் மற்ற மன்னர்கள்

*சத்துருஞ்ஜெயன்* என்ற சௌவீர நாட்டின் மன்னர் குறித்து மகாபாரதத்தின் பருவம் 12-இல்-அத்தியாயம் 139-இல் குறிப்பிட்டுள்ளது.  
மகாபாரதத்தின் முதல் பருவமான ஆதி பருவம், அத்தியாயம் 67-இல் சௌவீர நாட்டு மன்னர்களை புவியின் வீரமிக்கவர்கள் எனக் கூறுகிறது.  
சௌவீர நாட்டு மன்னரான அஜாவிந்தன், தன் சொந்த இனத்தையே அழித்தான் என கூறிப்பிடப்படுகிறது. (5:74)
# சௌவீர நாடு

## சௌவீர மக்கள்

### குருச்சேத்திரப் போரில்

குருச்சேத்திரப் போரில் சௌவீர நாட்டுப் படைகள் ஜயத்திரதன் தலைமையில் கௌரவர் அணியின் சார்பாக, பாண்டவர்களுக்கு எதிராகப் போரிட்டனர். (மகாபாரதம் 6:71) & (7:10, 136)  
ஐந்து ஆறுகள் பாயும் சௌவீர நாட்டின் படைகள், பாக்லீகர்கள், சிந்து வீரர்கள் கௌரவ தலைமைப் படைத்தலைவர் பீஷ்மரின் தலைமையில் போரிட்டனர். (6:20)  
சௌவீர நாட்டு வீரர்கள், சிவிக்கள், சூரசேனர்கள், சால்வர்கள், மத்சயர்கள், திரிகர்த்தர்கள், கேகயர்கள் மற்றும் பரத கண்டத்தின் மேற்கு, வடமேற்கு பகுதி வீரர்களுடன் சேர்ந்து பாண்டவப் படையினரை எதிர்கொண்டு தாக்கினர். (துரோண பருவம் 6:18)
# சௌவீர நாடு

## பாகவத புராணத்தில்

பாகவத புராணம் சௌவீர நாட்டவர்களை ஆபீரர்களுடன் இணைத்து பேசுகிறது.  
*ருத்திரதாமன்* எனும் சௌராட்டிர நாட்டு மன்னனை சௌவீர நாட்டைச் சேர்ந்தவன் எனக் கூறப்படுகிறது.
# சௌவீர நாடு

## இதனையும் காண்க

- பரத கண்டம்
# பாக்லீகர்கள்

இதிகாச கால நாடுகள்]]  
**பாக்லீகர்கள்** (Bahlikas) (இந்தி: बाह्लिक) இந்து தொன்மவியலின் படி பரத கண்டத்திற்கு மேற்கில், கிழக்கு பாரசீகத்தின் வடக்கில் இருந்த பாக்திரியா நாட்டு மக்கள் ஆவார். பாக்லீகர்கள் குறித்து அதர்வண வேதம், புராணங்கள் மற்றும் மகாபாரத இதிகாசத்தில் நிறைய குறிப்புகள் உள்ளது. பாக்லீகர்களின் புகழ்பெற்ற மன்னர் பாக்லீகர் ஆவார்.
# பாக்லீகர்கள்

## பாக்லீகர்களின் வாழ்விடம்

பாக்லீகர்கள் பாக்திரியா நாட்டின் ஆமூ தாரியா (river Oxus) பாயுமிடங்களில் வாழ்ந்தாகவும், பின்னர் பஞ்சாப் சமவெளியில் குடியேறினர். பாக்லீகர்களின் ஒரு பிரிவினர் சிந்து ஆறு கடலில் கலக்குமிடமான சௌவீர நாடு மற்றும் ஆபீர நாடு, சௌராட்டிர நாட்டிலும் குடியேறினர்.  
கி பி நான்காம் நூற்றாண்டில் சந்திரகுப்தர் காலத்திய தில்லி இரும்புத் தூணில், பாக்லீகர்கள் சிந்து ஆற்றிற்கு மேற்கில் சிந்து சமவெளியில் குடியிருந்தவர்கள் என்றும், சிந்து ஆற்றின் ஏழு முகத்துவாரங்களைக் கடந்து, கிழக்கே வந்த பாக்லீகர்களை சந்திரகுப்தர் வென்றதாக குறிப்புகள் உள்ளது.
# பாக்லீகர்கள்

## பாக்லீகர்களின் வாழ்விடம்

### பஞ்சாப் சமவெளியில் பாக்லீகர்கள்

காஷ்மீர நாட்டின் தெற்கில், பஞ்சாப் சமவெளியின் மத்திர நாட்டு மன்னர் சல்லியனை பாக்லீகர்களின் முன்னோடி என மகாபாரதம் வர்ணிக்கிறது.  
பாக்லீகர்களின் குலத்தில் பிறந்த மத்திர நாட்டு இளவரசி மாத்திரி ஆவாள். குரு நாட்டின் இளவரசன் பாண்டுவை மணந்தவள் மாத்திரி. மாத்திரி பாண்டவர்களில் இரட்டையரான நகுல - சகாதேவர்களின் தாயாவாள்.  
கோசல நாட்டிலிருந்து பஞ்சாப் சமவெளியின் பாக்லீக நாட்டைக் கடந்து கேகய நாட்டிற்குச் செல்ல வேண்டும் என்ற குறிப்பு இராமாயணத்தில் உள்ளது. இதன் மூலம் பாக்திரியா நாட்டு பாக்லீக மக்கள் பஞ்சாப் சமவெளியில் குடியேறினார்கள் எனத் தெரியவருகிறது.
# பாக்லீகர்கள்

## பாக்லீகர்களின் வாழ்விடம்

### பஞ்சாப்பில் பாக்லீகர்களின் வழித்தோன்றல்கள்

தற்போதைய இந்தியா மற்றும் பாகிஸ்தான் நாட்டுப் பஞ்சாப் மாநிலங்களில் வாழும் பாஹ்லீகர்களின் நேரடி வழித்தோன்றல்கள், தங்கள் பெயரின் பின்னால் பாஹ்லீ அல்லது பெஹில் என்ற குடும்பப் பெயரை இட்டுக் கொள்கின்றனர். மங்கோலியர்கள், ஹூணர்கள் மற்றும் ஹெப்தலைட்டுகளின் தொடர் தாக்குதல்களால் பாஹ்லீகர்கள் பாக்த்திரியா பகுதிகளிலிருந்து, தற்கால பாகிஸ்தானின் ஐந்து ஆறுகள் பாயுமிடங்களில் குடியேறினர். இந்தியப் பிரிவினைக்குப் பின்னர் பாஹ்லீகர்கள் இந்தியாவின் பஞ்சாப் மாநிலத்தில் குடியேறினர்.
# பாக்லீகர்கள்

## பாக்லீகர்களின் வாழ்விடம்

### சௌராட்டிர நாட்டில் பாக்லீகர்கள்

பாக்திரியா நாட்டின் பாக்லீகர்கள் மூன்றாவது புகழிடமாக மேற்கு இந்தியாவின், சௌராட்டிர நாட்டிற்கு அருகில் குடியேறினர். பாக்லீகர்கள், சௌராட்டிர மக்கள் மற்றும் ஆபீர நாட்டவர்களுடன் நெருங்கி வாழ்ந்ததான குறிப்புகள் இராமயணத்திலும், பத்ம புராணத்திலும் உள்ளது.
புராணங்களின் படி பாக்லீகர்களின் ஒரு கிளையினர் விந்திய மலைத்தொடர்களில் ஆட்சி செய்தனர்.
# பாக்லீகர்கள்

## மகாபாரதக் குறிப்புகள்

குரு நாட்டின் மன்னர் பிரதீபனின் நடு மகனும், சந்தனுவின் தம்பி ஒருவன், அத்தினாபுரத்தை விட்டு வெளியேறி, தன் தாய்மாமன் வாழ்ந்த பாஹ்லீக நாட்டை அடைந்து இளவரசு பட்டம் சூட்டிக் கொண்டார். எனவே இவனுக்கு பாஹ்லீகன் எனப் பெயராயிற்று.
சந்தனுவின் மகனான பீஷ்மருக்கு, பாஹ்லீகன் சித்தப்பா ஆவார்.
# பாக்லீகர்கள்

## மகாபாரதக் குறிப்புகள்

### இராசசூய வேள்வியில்

தருமன் இந்திரப்பிரஸ்தம் நகரில் இராசசூய வேள்வியின் பாஹ்லீக நாட்டு மன்னர் பத்தாயிரம் கோவேறு கழுதைகளும்; கணக்கற்ற கம்பளிப் போர்வைகளும்; ஆடுகளையும் பரிசாக வழங்கினார். (சபா பருவம் 2.50) மேலும் ஒரு தங்க இரதமும்; நான்கு காம்போஜக் குதிரைகளும் பரிசாக வழங்கினார். (2.53.5).
# பாக்லீகர்கள்

## மகாபாரதக் குறிப்புகள்

### குருச்சேத்திரப் போரில்

குருச்சேத்திரப் போரில் கலந்து கொண்ட பாக்லீக மன்னரை மிக வலு மிக்கவன் எனப் போற்றப்படுகின்றான். . பாக்லீகரின் மகன் சோமதத்தன், பேரன் பூரிசிரவஸ் ஆகியவர்களும் ஒரு அக்குரோணி படைகளுடன் கௌரவர் அணியில் இணைந்து பாண்டவர் அணிக்கு எதிராகப் போரிட்டனர்.
பாஹ்லீகர்களின் அரசனான பூரிசிரவஸ் கௌரவப் படைகளின் 11 படைத்தலைவர்களில் ஒருவனாக நியமிக்கப்பட்டான். போரில் சாத்தியகி தன் வாளால் பூரிசிரவசைக் கொன்றான்.
# பாக்லீகர்கள்

## பாக்லீகர்களின் தொடர்பான பிற குறிப்புகள்

சமஸ்கிருத அகராதியான அமரகோசத்தில் பாக்லீக மற்றும் காஷ்மீர நாடுகளின் அரிய குங்குமப்பூ குறித்த குறிப்புகள் உள்ளது.  
வேதத்தின் பகுதியான பிரகத் சம்ஹிதையில் பாக்லீகர்களை, காந்தாரர்கள், சீனர்கள், வைசியர்களுடன் ஒப்பிட்டுக் கூறுகிறது.  
கி பி பத்தாம் நூற்றாண்டில் *இராஜசேகரன்* எழுதிய **காவ்யமீமாம்சா** எனும் நூலில் பாக்லீகர்களை, சகர்கள், தூஷ்ரர்கள், ஹூணர்கள், காம்போஜர்கள், பகலவர்கள், துருக்கர்களுடன் பட்டியலிட்டு, இம்மக்கள் பரத கண்டத்தின் வடமேற்குப் பகுதியில் வாழ்ந்த பழங்குடிகள் எனக் குறிப்பிட்டுள்ளார்.  
முத்ரா ராக்ஷஸம் எனும் சமஸ்கிருத நூலில் மகத நாட்டுப் பேரரசர் சந்திரகுப்த மௌரியர், பாக்லீகர்கள், சகர்கள், காம்போஜர்கள், கிராதர்கள், யவனர்கள் கொண்ட படைப்பிரிவை வைத்திருந்தான் எனக் கூறுகிறது.
# பாக்லீகர்கள்

## மகாபாரதத்தில் பாக்லீகர்களின் குதிரைகள்

காம்போஜ நாடு போன்று பாக்லீகர்களின் நாடான பாக்திரியாவிலும் உயர்சாதிக் குதிரைகளுக்கு பெயர் பெற்றது. பாக்லீகர்கள் குதிரைகளைப் போரில் ஈடுபடுத்தவும், தேர்களை இழுக்கவும் நன்கு பயிற்றுவித்தனர்.  
- சுபத்திரையை மணந்த அருச்சுனனுக்கு ஆயிரக்கணக்கான பாஹ்லீக நாட்டுக் குதிரைகள் பரிசுப் பொருளாக கிருட்டிணன் வழங்கினார். (மகாபாரதம், ஆதி பருவம் 1:223)  
- சிகண்டியின் மகன் சேத்திரதேவன் பாக்லீகர்களின் குதிரைகளை குருச்சேத்திரப் போரில் பயன்படுத்தினான். (7: 23).
- பாண்டவர்களின் தூதுவான அத்தினாபுரத்திற்குச் சென்ற கிருஷ்ணனுக்கு திருதராட்டிரன் பதினாறு தேர்களையும், பாக்லீக நாட்டு குதிரைகளையும் பரிசாக வழங்கினார் (5: 86).
# பாக்லீகர்கள்

## இதனையும் காண்க

- பரத கண்டம்
# ஒருவந்தூர் பிடாரி செல்லாண்டியம்மன் கோயில்

**ஒருவந்தூர் பிடாரி செல்லாண்டியம்மன் கோயில்** என்பது நாமக்கல் மாவட்டம் ஒருவந்தூர் எனும் ஊரில் அமைந்துள்ள அம்மன் கோயிலாகும். இக்கோயிலில் திருவிழாவின் போது தூக்குதேர் தூக்கப்படுகிறது.  
மூலவராக பிடாரி செல்லாண்டியம்மனும், பரிவாரத் தெய்வங்களாக கருப்புசாமி, கன்னிமார், இசக்கி போன்றோரும் இக்கோயிலில் உள்ளனர். தேரோட்ட திருவிழா மாசிமகத்தினை ஒட்டி நடைபெறுகிறது. இத்திருவிழா 15 நாட்கள் நடைபெறுகிறது.
மார்கழி மாதம் வேல் திருவிழா நடக்கிறது.
# தீர்த்த யாத்திரை

**தீர்த்த யாத்திரை** அல்லது **தீர்த்தமாடுதல்** , இந்து தருமத்தில், கங்கை, யமுனை, சரஸ்வதி, திரிவேணி சங்கமம், சிந்து, நர்மதை, கோதாவரி, கிருஷ்ணை, துங்கபத்திரை, காவேரி போன்ற புனித ஆறுகளிலும்; இராமேஸ்வரம், சோமநாதபுரம், துவாரகை போன்ற ஆலயங்களின் அருகே அமைந்த புனித நீர் நிலைகளுக்குச் சென்று நீராடுவதே தீர்த்த யாத்திரை அல்லது தீர்த்தமாடுதல் என்பர்.  
புனித நீர் நிலைகளில் நீராடுவதால் முற்பிறவியிலும், இப்பிறவியிலும் செய்த தீய பாவங்கள் விலகும் என்பது இந்து சமய மக்களின் தொன்ம நம்பிக்கையாகும்.  
இந்து தருமத்தில், புனித நீர் நிலைகளில் நீத்தார் வழிபாடு செய்வது சிறப்பாக கருதப்படுகிறது.
# தீர்த்த யாத்திரை

## மகாபாரதக் குறிப்புகள்

மகாபாரத காவியத்தில், சபா பருவத்தில், பாண்டவர்களில் ஒருவரான அருச்சுனன், 12-ஆண்டு கால தீர்த்த யாத்திரையின் போது, பரத கண்டத்தில் உள்ள அனைத்து புனித நீர் நிலைகளில் நீராடி, தான் செய்த பாவச் செயலிருந்து விலகினான் எனக் கூறப்பட்டுள்ளது.
# தீர்த்த யாத்திரை

## சங்க இலக்கியங்களில்

தீர்த்தமாடுதல் குறித்து, *தீது நீங்கக் கடலாடியும், மாசுபோகப் புனலாடியும்* எனவரும் பட்டினப் பாலை அடிகளால் அறியலாம்.
# ஆபீர நாடு

நாடுகள்]]  
பரத கண்டத்தின் மேற்கில் சரஸ்வதி ஆற்றின் அருகில் இருந்த **ஆபீர நாடு** (Abhira kingdom) குறித்து மகாபாரத காவியத்தில் பல இடங்களில் குறிக்கப்பட்டுள்ளது. ஆபீர நாடு, இந்தியாவின் தற்கால குசராத்து மாநிலத்தின் வடக்குப் பகுதியிலும், இராஜஸ்தான் மாநிலத்தின் தெற்குப் பகுதியிலும் இருந்தது. இப்பகுதியில் **அபீரர்கள்** அல்லது சுரபீரர்கள் எனும் மக்கள் வாழ்ந்தனர். சிவதத்தன் எனும் மன்னர் ஆபீர நாட்டை நிறுவியதாக கருதப்படுகிறது. ஆபீரர்கள் யாதவ குலத்தின் ஒரு கிளையினர் என்றும் கருதப்படுகிறது.
# ஆபீர நாடு

## இதிகாசக் குறிப்புகள்

ஆபீரர்கள் யது குலத்தின் ஒரு பிரிவினர் ஆவார். ஆபீர நாட்டவர்கள் குருச்சேத்திரப் போரில், கௌரவர் அணி சார்பாக போரிட்டனர். கிருட்டிணன் தனது யது குலப் படைகளை துரியோதனனுக்கு வழங்கியதுடன், தான் மட்டும் போர் ஆயுதங்களை கையாளமால், பாண்டவர் அணியில் அருச்சுனனின் தேரோட்டியாக இருந்து விடுகிறார். ஆபீரர நாட்டு மக்கள், மிலேச்சர்கள் போன்ற தாழ்குடி மக்கள் என இராமாயணம் கூறுகிறது. பண்டைய சமஸ்கிருத மொழியின் இலக்கண ஆசிரியரான பாணினி, ஆபீரர்களை, விராதர்கள் எனும் கொள்ளைக் கூட்டத்தினர் எனக் குறிப்பிட்டுள்ளார். துவாரகை நாட்டு மக்கள், சாம்பனால் தங்களுக்குள் போரிட்டு அழிந்து போன பின்பு, எஞ்சியவர்களை அருச்சுனன் தன்னுடன் குரு நாட்டிற்கு, பஞ்சாப் பகுதி வழியாக அழைத்துச் செல்கையில் கௌரவர்களின் ஆதரவாளர்களான ஆபிரர்கள், அருச்சுனனை துவாரகை மக்களின் பெருஞ்செல்வத்தை கொள்ளையிட்டனர்.
# ஆபீர நாடு

## இதிகாசக் குறிப்புகள்

### மேற்கில் நகுலனின் படையெடுப்புகள்

தருமனின் இராசசூய வேள்விக்கான செலவிற்கு திறையை வசூலிக்க நகுலன் இந்திரப்பிரஸ்தத்திற்கு மேற்கில் உள்ள நாட்டு மன்னர்கள் மீது போரிட்டார். நகுலனிடம் போரில் தோல்வி அடைந்தவ மன்னர்களில் ஆபீர நாட்டு மன்னரும் ஒருவராவார். (மகாபாரதம், சபா பருவம், அத்தியாயம், 2: 31)
# ஆபீர நாடு

## இதிகாசக் குறிப்புகள்

### மார்கண்டேயரின் கணிப்பு

மார்கண்டேயர், பரத கண்டத்தின் மேற்குப் பகுதி இன மக்களான ஆபீரர்கள், காம்போஜர்கள், பாக்லீகர்கள், சிதியர்கள், பார்த்தியர்கள், கலியுகத்தில் பெரும் ஆட்சியாளர்களாக வருவர் என வன பருவத்தின் போது, தருமனிடத்தில் கணித்துக் கூறுகிறார். (மகாபாரதம், வன பருவம் 3: 187)
# ஆபீர நாடு

## இதிகாசக் குறிப்புகள்

### குருச்சேத்திரப் போரில்

குருச்சேத்திரப் போரில், துரோணர் வகுத்த கருட வியூகத்தின் கழுத்துப் பகுதியில் மற்ற நாட்டுப் படைத்தலைவர்களுடன், ஆபீர நாட்டு மன்னரும் தனது படைகளுடன் நின்று, பாண்டவர்களுக்கு எதிராகப் போரிட்டான். (மகாபாரதம் துரோண பருவம் 7: 20)
# ஆபீர நாடு

## இதனையும் காண்க

- விருஷ்ணி குலம்
- பரத கண்டம்
# அங்க அரசு

இதிகாச கால நாடுகள்]]  
**அங்க நாடு** (Anga Kingdom) பண்டைய பரத கண்டத்தின் கிழக்கில் அமைந்த நாடுகளில் ஒன்றாகும். அங்க நாடு தற்கால இந்தியாவின் கிழக்கில் உள்ள பிகார், ஜார்கண்ட் மற்றும் மேற்கு வங்காளத்தின் வடக்கு பகுதிகளையும் கொண்டிருந்தது.  
மகாபாரத காவியத்தில் அங்க நாட்டிற்கு கர்ணனை மன்னராக, துரியோதனன் பட்டம் சூட்டியதாக ஆதி பருவத்தில் குறிப்பிடப்பட்டுள்ளது. அங்க நாட்டின் தலைநகராக சம்பாபுரி நகரம் விளங்கியது. மகத நாட்டு மன்னர் ஜராசந்தன் *மாலினிபுரி* எனும் நகரத்தை அங்க மன்னர் கர்ணனுக்குப் பரிசாக அளித்தான்.
# அங்க அரசு

## குருச்சேத்திரப் போரில்

அங்க நாட்டு மன்னன் கர்ணன், குருச்சேத்திரப் போரில் கௌரவர் அணியின் சார்பாக போரிட்டார். குருச்சேத்திரப் போரின் 16 மற்றும் 17வது நாள் போரின் போது, கௌவரப் படைகளுக்கு தலைமை ஏற்றார். போரில் அருச்சுனனால் கொல்லப்பட்டார். போருக்குப் பின்னர் கர்ணனின் மகன் இந்திரப்பிரஸ்தம் நாட்டிற்கு மன்னராக, பாண்டவர்களால் முடிசூட்டப்பட்டான்.
# அங்க அரசு

## இதனையும் காண்க

- வங்க நாடு
- கலிங்க நாடு
- பரத கண்டம்
# பாட்டியாலா சல்வார்

**பாட்டியாலா சல்வார்** (**Patiala salwar**) பட்டியான் வாலீ பல்வார் என்றும் அழைக்கப்படுகிறது. உருதுவில் **ஷால்வார்** எனவும் உச்சரிக்கப்படுகிறது.)  
இது பெண்கள் அணியக்கூடிய ஒரு வகையான கால்சட்டை ஆகும். இதன் கலாச்சார வேர் பஞ்சாப் மாநிலத்தின் வடக்கு பிராந்தியத்தில் உள்ள பாட்டியாலா நகரத்தைச் சேர்ந்தது. பாட்டியாலா சல்வார் ஒரு காலத்தில் பழங்கால பட்டியாலா அரச குடும்பத்தாரின் ஆடம்பர உடையாக இருந்தது. பாட்டியாலா சல்வார் என அழைக்கப்படும் ஆடை முழங்காலில் நீண்டதாகவும் தளர்வானதாகவும் இருக்கும்.  
பாட்டியாலாவுக்கும் கமீஸ் ஆடைக்கும் நெருங்கிய ஒற்றுமை உள்ளது. கமீஸ் ஆடை சமீப காலங்களில் ஆண்கள் அணியும் ஆடையாக உள்ளது. ஆனால் பாட்டியாலா சல்வார் பெண்கள் அணியும் பாரம்பரிய ஆடையாக புதிய வெட்டுக்கள் மற்றும் ஒயிலோடு தன்னை மாற்றிக் கொண்டுவிட்டது.  
பாட்டியாலா ஆடையை பஞ்சாப் மற்றும் வட இந்தியாவின் மற்ற பகுதிகளில் உள்ள பெரும்பாலான பெண்கள் விரும்புகின்றனர். இதற்குக் காரணம் கோடையில் அதன் வசதித்தன்மை ஆகும். பாட்டியாலா சல்வார் மிகவும் தளர்வான ஆடை என்பதால் அணிய மிகவும் வசதியாக உள்ளதோடு மடிப்புகளோடு அழகாகவும் உள்ளதும் அதன் மடிப்புகள் மேலிருந்து துவங்கி கீழே ஒன்றிணைவதும் ஆகும்.  
பாட்டியாலா சல்வார் தைக்க பொதுவாக சாதாரண சல்வாரைத் தைக்க ஆகும் துணியைவிட இரண்டு மடங்கு தேவைப்படும். அதாவது நான்கு மீட்டர் நீளத்துணி தேவைப்படும். பாட்டியாலா ஆடை அதன் மடிப்புவரைகளுடன் சல்வாருக்கு தனி அழகை தருகிறது. மடிப்புகள் சேரும் மேற்புரம் ஒரு கச்சை வைத்து தைக்கப்படுகிறது.  
மடிப்புகளுடன் கூடிய இந்த பாட்டியாலா சல்வாரை முதலில் அணிந்தவர்கள் பஞ்சாப் மாநிலத்தில் உள்ள பாட்டியாலா நகரின் ஷாஹி (அரசர்) குடும்பத்தினர் ஆவர். இதனால் முதலில் இந்த பாட்டியாலா "ஷாஹி" சல்வார் என அழைக்கப்பட்டது. இது பஞ்சாப் சூட் ஆடைக்கு பாரம்பரிய மாற்றாக உள்ளது.
# பாட்டியாலா சல்வார்

## பாட்டியாலாவும் மேலாடையும்

பாட்டியாலா சல்வாரில் பஞ்சாப்பியர்கள் மத்தியில் வேறுபட்ட சட்டைகள் (கமீஸ்) அணியப்படுகின்றன. அவை குடைடையான சட்டை, நீண்ட சட்டை போன்றவை ஆகும். மேலும் இப்போது சில பெண்கள் டி-சட்டையை பாட்டியாலாவுடன் அணிந்து ஆசிய மற்றும் மேற்கத்திய தோற்றத்தில் கலவையாக கொடுக்கின்றனர். எனினும் பயன்படுத்தப்படும் மிக பிரபலமான மற்றும் பாரம்பரிய ஆடை என்றால் மேலே அணியும் கமீஸ் குறுகியதாக இருப்பதே ஆகும்.
# பாட்டியாலா சல்வார்

## பிரபல கலாச்சாரத்தில்

பண்டி அவுர் பாப்லி (2005) திரைப்படத்தில் ஒரு புதிய தோற்றத்தில் பாட்டியாலா சல்வார் மற்றும் துர்தா ஆகியவை திரைப்பட நடிகை ராணி முகர்ஜி அணிய வடிவமைக்கப்பட்டன.
# சகர்கள், மகாபாரதம்

இதிகாச கால நாடுகள்]]  
**சகர்கள், மகாபாரதம்** அல்லது **சிதியர்கள்** , (Sakas in the Mahabharata), சமஸ்கிருத மொழி அகராதியின் படி சகர் இன மக்கள், மிலேச்சர்கள் (வெளி நாட்டினர்) என அறியப்படுகிறது. பரத கண்டத்தைச் சாராத, அயல் நாட்டவர்களை குறிக்க மிலேச்சர்கள் என்ற பெயர் பயன்படுத்தப்பட்டுள்ளது. சகர் இன மக்களையும், யவனர்களையும், துசார மக்களையும், காம்போஜர்களையும், பார்பர இனத்தவரையும், மகாபாரத காவியத்தில் மிலேச்சர்கள் என வகைப்படுத்தப்பட்டுள்ளது.  
மேலும் சகர்கள் எனப்படும் சிதியர்கள் சத்திரியர் இன மக்கள் ஆவார்.  
சகர்களின் ஒரு பிரிவினர் ஆப சகர்கள் ஆவர். நாடோடி வாழ்க்கை நடத்தும் இம்மக்கள் நடு ஆசியாவின் ஸ்டெப்பிப் புல்வெளிகளில் கால்நடைகளை, குறிப்பாக குதிரைகளை மேய்த்தனர். சகர் இன மக்கள் குருச்சேத்திரப் போரில் கலந்து கொண்டனர்.
# சகர்கள், மகாபாரதம்

## மகாபாரதக் குறிப்புகள்

- பரத கண்டத்தின் வடமேற்கு பகுதியின் நடு ஆசியாவின் சகர்கள் வாழ்ந்த நிலப்பரப்பை சகதீபம் (Sakadwipa) மகாபாரதத்தில் குறிப்பிட்டுள்ளது (மகாபாரதம் 6:11).
- இராசசூய வேள்விக்காக, செல்வம் திரட்டுவதற்கு நகுலன் பரத கண்டத்தின் மேற்குப் புற நாடுகளின் மீது போர் தொடுத்த போது, வீரமிக்க சகர்கள், காம்போஜர்கள், பகலவர்கள், கிராதர்கள், யவனர்கள் போன்ற மிலேச்சர்களின் ஆதிக்கத்தை ஒடுக்கியதாக கூறப்படுகிறது (2: 31).
- தருமராசன் இந்திரப்பிரஸ்தத்தில் செய்த இராசசூய வேளியில் கலந்து கொண்ட சகர்கள், தருமருக்கு பரிசுப் பொருட்களை வழங்கினர்
- குருச்சேத்திரப் போரில் சகர்கள், யவனர்கள், காம்போஜ மன்னர் சுதட்சினர் (Sudakshina) தலைமையில் கௌரவர் அணியில் இணைந்து, பாண்டவர் அணிக்கு எதிராக போரிட்டனர் (5: 198).
- போரில் சகர்களை புண்டோடு அழிப்பதாக சாத்தியகி சூளுரைக்கிறார் (7:109).
- குருச்சேத்திரப் போரில் சகர்களின் மன்னரை, பாஞ்சால நாட்டு மன்னர் துருபதன் கொன்று விடுகிறார். (5: 4).
- அருச்சுனனது அம்புகளுக்கு சகர்கள், காம்போஜர்கள், யவனர்கள், துஷாரர்கள் மற்றும் சமசப்தர்களில் பெரும் எண்ணிகையினர் பலியானர்கள். (9:1)
# சகர்கள், மகாபாரதம்

## மகாபாரதக் குறிப்புகள்

### குருச்சேத்திரப் போருக்குப் பின்னர்

சகர்கள், புலிந்தர்கள், யவனர்கள், காம்போஜர்கள், பாக்லீகர்கள் ஆபீரர்களின் வழித்தோன்றல்கள், குருச்சேத்திரப் போருக்குப் பின்னர், உலகம் முழுவது சிறந்த மன்னர்களாக விளங்குவார்கள் எனக் குறித்துள்ளது. (3:187).
# சகர்கள், மகாபாரதம்

## இதனையும் காண்க

- பரத கண்டம்
# பஞ்சாபிய நோன்புகள்

பஞ்சாபில் பின்வரும் நோன்புகளை அங்கு வழங்கப்படும் பல்வேறு நாட்டார் சமய வழக்கங்களின் பகுதியாகக் கடைபிடிப்பர்.
# பஞ்சாபிய நோன்புகள்

## கரு-யே தா வரத்

கரு-யேதாவரத் (ਕਰੂੲੇ ਦਾ ਵਰਤ)என்பது கர்வா சௌத் நோன்பின் பஞ்சாபி பெயராகும் இந்நோன்பு தொன்றுதொட்டு பஞ்சாப் பகுதியில்தான் முதன்மையாகக் கடைபிடிக்கப்பட்டு வருவது. எனினும் பிற்காலங்களில் உத்தரப் பிரதேசம்மற்றும் இராசத்தான் பகுதிகளிலும் இந்நோன்பு வழக்கம் பெற்றுள்ளது.  
கர்வா சௌத் நோன்பு மேற்கொள்ளும் முறைப்படி ஒருபெண் விரதம் முடித்து உண்ணும் முன் தன் கணவனைக் காண வேண்டும். எனினும், கரு-யே தா வரத்தில் திருமணமான தங்கையைத் தனையன் அழைத்துச் சென்று, நோன்பைப் பெண்ணின் பிறந்த வீட்டில் நிகழ்த்துவது வழக்கம்.  
பெண்கள், விடியலுக்கு முன் இனிப்புப் பலகாரங்களை உண்பர். பின் பகல் முழுதும் வேறெதுவும் உண்ணாமல் நோன்பிருப்பர். நோன்பு குறித்தக் கதைகள்கேட்ட பின்பே உணவு உட்கொள்வர். பெண்கள் தம் துணைவனின் நலம் பேணுதலே இந்நோன்பின் நோக்கமாகும்.
# பஞ்சாபிய நோன்புகள்

## ஜாக்ரியா-தா-வரத்

(ਝਕਰੀਆ ਦਾ ਵਰਤ) ஜாக்ரியா-தா-வரத் என்பது மகன்களின் நலம்காக்கும்பொருட்டு தாய்மார்கள் மேற்கொள்ளும் ஒருபஞ்சாபிய நோன்பு. *ஜாக்ரி* என்பது வரண்ட இனிப்புப் பன்னியங்கள் நிறைக்கப்பட்ட மட்பாண்டமாகும். தாய்மார்கள் காலை வேளையில் ஏதேனும் இனிப்பை உண்ட பின் நாள் முழுதும் உண்ணா நோன்பிருக்க வேண்டும்.  
கர்வா சௌத் நோன்பு முடித்த நான்காம் நாள் ஜாக்ரியா-தா-வரத் கடைபிடிக்கப்படும். இந்நோன்பை முதல் முறையாகக் கடைபிடிக்கும் தாய், ஜாக்ரியில் வைக்கப்பட்டஇனிப்புகளைதன்கணவனின் சுற்றத்திற்குப் பகிர்ந்தளிப்பார். மேலும் தன் மாமியாருக்கு ஒரு பஞ்சாபி அங்கியை வழங்க வேண்டும்.  
தொடர்ந்து கடைபிடிக்கப்படும் நோன்புகளில் தாய்மார்கள் ஜாக்ரியில் நீர், வெல்லம் மற்றும் அரிசியை நிரப்பி வைப்பர். நிலவு உதிக்கும் போது விண்மீன்களுக்கும் தம் மகன்களுக்கும் படையல் வழங்கப்படும். வேறு பலகாரங்களும் பண்டங்களும் பரிமாறப்படும். அதன்பின் தாய்மார்களும் ஏதேனும் இனிப்பை உண்டு நோன்பை முடிப்பர்.
# பஞ்சாபிய நோன்புகள்

## பூகே-தா-வரத்

(ਭੁਗੇ ਦਾ ਵਰਤ) பூகே-தா-வரத் சகோதரர்களின் நலன் காக்க வேண்டி சகோதரிகள் 'போ' எனும் பஞ்சாபி மாதத்தில் நோற்கும் நோன்பாகும். பெண்கள்இனிப்பு எள்ளுருண்டை உண்டு இந்நோன்பை முடிப்பர்.
# மல்ல அரசு

நாடுகள்]]  
**மல்ல நாடு** (Malla Kingdom) பரத கண்டத்தின் வடக்கில் கோசல நாட்டிற்கும், விதேகத்திற்கும் இடையே அமைந்திருந்தது. மல்ல நாடு மகாஜனபத நாடுகளில் ஒன்றாக விளங்கியது.
தருமரின் இராசசூய வேள்விக்காக நிதி திரட்ட, பீமன் பரத கண்டத்தின் கிழக்கு நாடுகளை வெல்லச் சென்ற போது, மல்ல நாட்டவர்களையும் வென்று திறை பெற்றதாக மகாபாரதம் கூறுகிறது.
# மல்ல அரசு

## மகாபாரதக் குறிப்புகள்

### குரு நாட்டின் அன்மை நாடுகள்

மகாபாரதம், விராட பருவம், அத்தியாயம் 1-இல், குரு நாட்டின் அண்டைய நாடுகளைப் பற்றி அருச்சுனன் கூறுகையில் மல்ல நாட்டுடன், பாஞ்சாலம், சூரசேனம், சேதி நாடு, மத்சய நாடு, தசார்ன நாடு, சௌராட்டிர நாடு, சால்வ நாடு, அவந்தி நாடு, குந்தி நாடுகளையும் குறிப்பிடுகிறார்.
# மல்ல அரசு

## இதனையும் காண்க

- பரத கண்டம்
- மல்லம்
# பஞ்சாபி மொழிக் கவிஞர்கள் பட்டியல்

## கவிஞர்கள்

- பாபா ஃபரித் - 12 13 ஆம் நூற்றாண்டு
- தாமோதர் - 15 ஆம் நூற்றாண்டில்
- குரு நானக் தேவ் -15 - 16 ஆம் நூற்றாண்டு
- குரு அங்கத் - 16 ஆம் நூற்றாண்டு
- குரு அமர் தாஸ் - 15 வது - 16 ஆம் நூற்றாண்டு
- குரு ராம் தாஸ் - 16 ஆம் நூற்றாண்டு
- ஷா ஹுசைன் - 16 ஆம் நூற்றாண்டு
- குரு அர்ஜன் - 16 - 17 ஆம் நூற்றாண்டு
- பாய் குருதாஸ் - 16 - 17 ஆம் நூற்றாண்டு
- சுல்தான் பஹு - 16 ஆம், 17 ஆம் நூற்றாண்டு
- குரு தேக் பகதூர் - 17 ஆம் நூற்றாண்டு
- குரு கோபிந்த் சிங் - 17 ஆம் நூற்றாண்டு
- சலே முஹம்மது சஃபூரி - 17 ஆம் நூற்றாண்டு
- புள்ளி ஷா - 17 ஆம், 18 ஆம் நூற்றாண்டு
- வரிஷ் ஷா - 18 ஆம் நூற்றாண்டு
- க்வாஜா குலாம் ஃபரித் - 18 ஆம் 19 ஆம் நூற்றாண்டு
- பாபு ரஜப் அலி - 19 ஆம் நூற்றாண்டு
- மியான் முகமது பாக்ஷ் - 19 ஆம் நூற்றாண்டு
- மெளலவி குலாம் ரசூல் ஆலம்பூரி - 19 ஆம் நூற்றாண்டு
- குவடர்யார் - 19 ஆம் நூற்றாண்டு
- பில்லூ - 19 ஆம் நூற்றாண்டு
- ஷா முகம்மது - 19 ஆம் நூற்றாண்டு
- மோகன் சிங் - 20 ஆம் நூற்றாண்டு
- அம்ரிதா பிரீதம் - 20 ஆம் நூற்றாண்டு
- ஹஷிம் - 19 ஆம் நூற்றாண்டு
- ஷரீஃப் குஞ்சாஹி - 20 ஆம் நூற்றாண்டு
- மீர் தன்ஹா யூசுபிஃ - 20 ஆம் நூற்றாண்டு
- அன்வர் மசூத் - 20 ஆம் நூற்றாண்டு
- அப்சல் அசன் ராண்டவா - 20 ஆம் நூற்றாண்டு
- ஆதிஷ் - 20 ஆம் நூற்றாண்டு
- ஹர்பன்ஸ் பல்லா (1930-1993) - 20 ஆம் நூற்றாண்டு
- சாய்ஸ்தா நூசாத் - 20 ஆம் நூற்றாண்டு
- பாய் வீர் சிங் - 20 ஆம் நூற்றாண்டு
- தரணி ராம் சாத்ரிக் - 20 ஆம் நூற்றாண்டு
- ஜஸ்வந்த் சிங் ரஹி - 20 ஆம் நூற்றாண்டு
- பாயிஸ் அகமது பாயிஸ் - 20 ஆம் நூற்றாண்டு
- தர்ஷன் சிங் ஆவாரா - 20 ஆம் நூற்றாண்டு
- டாக்டர் ஹர்பஜன் சிங் - 20 ஆம் நூற்றாண்டு
- ஷிவ் குமார் பட்டால்வி - 20 ஆம் நூற்றாண்டு
- ஷெரிஃப் குஞ்சாஹி - 20 ஆம் நூற்றாண்டு
- சுர்ஜித் பதர் - 20 ஆம் நூற்றாண்டு
- நவ்தீஜ் பாரதி - 20 ஆம் நூற்றாண்டு
- அமர்ஜித் சந்தன் - 20 ஆம் நூற்றாண்டு
- அஜ்மீர் சவாரி - 20 ஆம் நூற்றாண்டு
- அன்வர் மசூத் - 20 ஆம் நூற்றாண்டு
- சுகத்ரஷன் தலீவல் - 20 ஆம் நூற்றாண்டு
- பல்வந்த் கர்கி - 20 ஆம் நூற்றாண்டு
- சுக்பிர் - 20 ஆம் நூற்றாண்டு
- ஜஸ்வந்த் சிங் நேகி - 20 ஆம் நூற்றாண்டு
- ஷர்தா ராம் பில்லாவுரி
- உஸ்தாத் டாமன் - 20 ஆம் நூற்றாண்டு
- முனிர் நியாஜியின்
- ஷாமன் லால் ஷாமன் - 20 ஆம் நூற்றாண்டு
- சான்ட்ராமிடம் உதசி - 20 ஆம் நூற்றாண்டு
- ஷாம்ஷர் சிங் சாந்து - 3 மார்ச் 1937-
- அகமது ரஹி - 20 ஆம் நூற்றாண்டு
- மசார் திர்மாசி - 20 ஆம் நூற்றாண்டு
- பருக் உமாயூன் - 20 ஆம் நூற்றாண்டு
# காஷ்மீர நாடு

இதிகாச கால நாடுகள்]]  
**காஷ்மீர நாடு** (Kasmira kingdom) பண்டைய பரத கண்டத்தின் வடக்கில் அமைந்த நாடுகளில் ஒன்றாகும். இந்நாடு தற்போதைய ஜீலம் ஆற்றின் கரையில் அமைந்த காஷ்மீர் சமவெளிப் பகுதியாகும்.
இதிகாச காலத்தின் போது நாகர் இன மக்கள் (Naga people) இந்நாட்டில் அதிகம் வாழ்ந்தனர். புராணங்களில் குறிப்பிட்ட காசியப முனிவருக்குப் பிறந்த தட்சகன், வாசுகி முதலான நாக இன மக்கள் வாழ்ந்த நிலப்பரப்பாகும். காஷ்மீரர்கள், குரு நாட்டின் கௌரவர்களின் கூட்டாளிகள் ஆவார்.
# காஷ்மீர நாடு

## மகாபாரதக் குறிப்புகள்

காஷ்மீர நாட்டை குறித்த அனைத்துக் குறிப்புகளும், மகாபாரத்தின் 6-வது பருவமான பீஷ்ம பருவத்தின், அத்தியாயம் 9-இல் உள்ளது. (மகாபாரதம் 6: 9).
# காஷ்மீர நாடு

## மகாபாரதக் குறிப்புகள்

### அமைவிடம்

பண்டைய பரத கண்டத்தில் காஷ்மீர நாடு, காந்தாரத்திற்கு தென்கிழக்கிலும்; கேகய நாட்டிற்கு கிழக்கிலும், சிந்து நாடு, சௌவீர நாடு, சிவி நாடு மற்றும் ஆபீர நாடு ஆகியவற்றிக்கு வடக்கிலும் அமைந்திருந்தது (6, 9).
# காஷ்மீர நாடு

## இராசசூய வேள்வியில்

பரத கண்டத்தின் வடக்கிலும், மேற்கிலும் உள்ள காஷ்மீரர்கள், பகலவர்கள், தராதர்கள், கிராதர்கள், யவனர்கள், மகாபாரத கால சிதியர்கள், சிந்தியர்கள், சிவிக்கள், சௌவீரர்கள், கேகயர்கள், பாக்லீகர்கள் மற்றும் திரிகர்த்தகர்கள், பாண்டவர்களின் மூத்தவன் தருமராசன், இந்திரப்பிரஸ்தத்தில் நடத்திய இராசசூய வேள்வியில் பரிசுப் பொருட்களுடன் கலந்து கொண்டனர்.  
காஷ்மீரர்களையும், தராதர இனத்தவர்களை பரசுராமன் அழித்ததாக மகாபாரதம் 7, 68 -இல் கூறப்பட்டுள்ளது.
# காஷ்மீர நாடு

## இராசசூய வேள்வியில்

### காஷ்மீர நாட்டு ஆறுகள்

ஜீலம் ஆறு, விடத்தல ஆறு, சந்திரபாகா ஆறுகள், காஷ்மீர நாட்டிலும், தட்சகனின் நாக நாட்டிலும் பாய்ந்ததாக மகாபாரதம் கூறுகிறது.(3, 82). காஷ்மீரச் சமவெளியில் பாயும் பல ஆறுகள் இறுதியில் சிந்து ஆற்றுடன் கலந்து விடுகிறது. (மகாபாரதம் 13, 25)
# காஷ்மீர நாடு

## இராசசூய வேள்வியில்

### பிற குறிப்புகள்

- புகழ் பெற்ற மன்னர்களான தட்சகன், அலர்கன், ஐலன், கரந்தாமன் ஆகியவர்களுடன் காஷ்மீர நாட்டின் மன்னர் ஒப்பிடப்படுகிறார்.  
- காஷ்மீரத்தின் பெண் குதிரைகளைச் சிறப்பாக குறித்துள்ளது. (மகாபாரதம் 4: 9)  
- நாகர்களின் வாழ்விடமாக காஷ்மீரம் குறிக்கப்பட்டுள்ளது.
# காஷ்மீர நாடு

## இதனையும் காண்க

- பரத கண்டம்
# சிந்து நாடு

இதிகாச கால நாடுகள்]]  
**சிந்து நாடு** (Sindhu kingdom) பரத கண்டத்தின் மேற்குப் பகுதியில் சிந்து ஆறு கடலில் கலக்கும் தற்கால பாகிஸ்தான் நாட்டின் சிந்து மாகாணத்தில் அமைந்திருந்தது. சிந்து நாடு பற்றிய குறிப்புகள் மகாபாரதத்தில் உள்ளது. சிந்து நாட்டை சிபியின் மகன்களில் ஒருவரான வீரசதர்பன் நிறுவியதாக கருதப்படுகிறது.
சிந்து நாட்டு மக்களை சைந்தியர்கள் என்றும் சைந்தவான்கள் என்றும் அழைக்கப்பட்டனர்.
சிந்து நாட்டின் புகழ் பெற்ற ஆட்சியாளன் ஜயத்திரதன், குரு நாட்டு இளவரசியும், துரியோதனனின் தங்கையுமான துச்சலையின் கணவன் ஆவான். சௌவீர நாடு மற்றும் சிவி நாடு, சிந்து நாட்டின் சிறந்த கூட்டாளிகள் ஆவார்.
# சிந்து நாடு

## மகாபாரதக் குறிப்புகள்

விருத்தசத்திரனின் மகன் சிந்து நாட்டு மன்னர் ஜெயத்திரதன் ஆவார். (3:262) சிந்து, சௌவீர நாடு, சிவி நாடு மற்றும் சில நாடுகளுக்கு மாமன்னர் என ஜெயத்திரதன் அழைக்கப்பட்டான் (மகாபாரதம் 3:265). ஜெயத்திரதனுக்கு துச்சலை (1:117) தவிர, காந்தார நாடு மற்றும் காம்போஜ நாட்டு இளவரசிகளையும் மணந்தவர். (மகாபாரதம் 11: 22)  
குருச்சேத்திரப் போரில், அபிமன்யு இறக்க காரணமான சிந்து நாட்டரசன் ஜயத்திரதனை அருச்சுனன் கொன்றார்.
# சிந்து நாடு

## இதனையும் காண்க

- பரத கண்டம்
# சால்வ நாடு

இதிகாச கால நாடுகள்]]  
**சால்வ நாடு** (Salwa kingdom) பரத கண்டத்தின் மேற்கு நாடுகளில் ஒன்றாகும். மகாபாரத காவியத்தில் சால்வ நாட்டுடன் மத்திர நாடும் ஒன்றாக குறிக்கப்பட்டுள்ளது. சால்வ நாட்டின் தலைநகரம் *சௌபா* ஆகும். புராணங்களில் குறிப்பிடப்படும் சால்வ நாட்டின் இளவரசன் சத்தியவான், மத்திர நாட்டு மன்னர் அஸ்வபதியின் மகள் சாவித்திரியின் கணவன் ஆவான். மகாபாரத வன பருவத்தில், சத்தியவான் சாவித்திரி வரலாறு கூறப்படுகிறது. (3: 291 - 3: 297).
# சால்வ நாடு

## மகாபாரதக் குறிப்புகள்

### மத்திர நாட்டவர்களும், சால்வ நாட்டவர்களும்

வேத கால மன்னர் புருவின் ஏழு மகன்களில் மூவர் சால்வர்களாகவும்; நால்வர் மத்திரர்களாகப் பிரிந்து நாட்டை பங்கிட்டு ஆண்டதாக மகாபாரதத்தின் ஆதி பருவத்தில் கூறப்பட்டுள்ளது (1:121).
# சால்வ நாடு

## மகாபாரதக் குறிப்புகள்

### சால்வ நாட்டு இளவரசனும் பீஷ்மரும்

சால்வ நாட்டு இளவரசன் (5:179) காசி நாட்டின் இளவரசிகளில் ஒருவரான அம்பாவின் காதலன் ஆவார். குரு நாட்டின் இளவரசன் விசித்ரவீரியனுக்கு, காசி நாட்டு இளவரசிகளை திருமணம் செய்து வைக்க வேண்டி, சுயம்வர மண்டபத்தில் இருந்த காசி நாட்டு இளவரசிகளான அம்பா, அம்பிகை மற்றும் அம்பாலிகா ஆகியவர்களை பீஷ்மர் தனது தேரில் வைத்து கடத்திச் செல்கையில், சால்வ நாட்டு இளவரசன் தனது காதலியான அம்பாவை மீட்க, பீஷ்மருடன் போரிட்டு தோற்கிறான். அம்பா, சால்வ இளவரசனின் காதலி என அறிந்த பீஷ்மர், அம்பாவை சால்வனிடம் செல்ல அனுமதிக்கிறார். ஆனால் சால்வ இளவரசன் அம்பாவை மணக்க மறுத்தான். தன் காதலனை அடைய தடையாக இருந்த பீஷ்மரை அடுத்த பிறவியில் கொல்லச் சபதம் மேற்கொண்டு தீக்குளிக்கிறாள். அம்பா மறுபிறவியில் சிகண்டியாகப் பிறந்து, பீஷ்மரைக் கொல்கிறாள்.
# சால்வ நாடு

## மகாபாரதக் குறிப்புகள்

### சால்வனும் கிருஷ்ணரும்

தந்தவக்ரன் மற்றும் உருக்மியின் கூட்டாளியான மற்றொரு சால்வ நாட்டு மன்னர் ஒன்று சேர்ந்து (3:12, 7:11) துவாரகை நகரை தாக்க வந்த போது, சால்வன், கிருட்டிணால் கொல்லப்படுகிறான். சால்வ நாட்டு மன்னன் வானில் பறக்கும் சௌபம் எனும் விமானத்தை வைத்திருந்தான் எனக் கூறப்படுகிறது.
# சால்வ நாடு

## மகாபாரதக் குறிப்புகள்

### குருச்சேத்திரப் போரில் சால்வ நாட்டவர்கள்

குருச்சேத்திரப் போரில் சால்வ நாட்டுப் படைகள் கௌரவர் அணியின் சார்பாக, பாண்டவர்களுக்கு எதிராகப் போரிட்டனர் (5: 161). சால்வ நாட்டின் வேறு ஒரு இளவரசன், பாண்டவர் அணியில் போரிட்டதாக கூறப்படுகிறது (7: 23).
# சால்வ நாடு

## இதனையும் காண்க

பரத கண்டம்
# மோகனூர் பாலசுப்பிரமணியர் கோயில்

**மோகனூர் பாலசுப்பிரமணியர் கோயில்** என்பது நாமக்கல் மாவட்டம் மோகனூரில் அமைந்துள்ள முருகன் கோயிலாகும். இக்கோயிலினை காந்தமலை முருகன் கோயில் என்றும் அழைக்கின்றனர். இக்கோயில் காந்தமலையில் குன்றின் மீது அமைந்துள்ளது. குன்றினை வாகனத்தில் சுற்றி வர தார்சாலை போடப்பட்டுள்ளது. கோயிலின் வலது புறத்தில் சென்றால் குன்றின் படிகளை ஏறாமல் கோயிலை அடையலாம்.
# மோகனூர் பாலசுப்பிரமணியர் கோயில்

## சாமிகள்

இத்தலத்தில் மூலவராக முருகன் உள்ளார். இந்த முருகன் பழனியில் உள்ளதைப் போன்று தண்டம் ஏந்தி காணப்படுகிறார். இக்கோயிலில் தட்சணாமூர்த்தி, பைரவர், காசிவிசுவநாதர், வல்லப கணபதி, வீரபாகு, சனீஸ்வரர் போன்ற தெய்வங்களுக்கும் இங்கு சிலைகள் அமைக்கப்பட்டுள்ளன.
# மோகனூர் பாலசுப்பிரமணியர் கோயில்

## திருவிழா

- தைப்பூசம்
- கந்த சஷ்டி
- திருக்கார்த்திகை
- பங்குனி உத்திரம்
# விதர்ப்ப நாடு

இதிகாச கால நாடுகள்]]  
**விதர்ப்ப நாடு** (Vidarbha kingdom), சமஸ்கிருத இதிகாசமான மகாபாரதத்தில் குறிப்பிட்ட பரத கண்ட நாடுகளில் ஒன்றாகும். இந்நாட்டை யது குலத்தின் ஒரு கிளையினரான போஜர்கள் ஆண்டனர். விதர்ப்ப நாட்டின் தலைநகரம் குந்தினபுரியாகும். மகாபாரதம் குறிப்பிடும் விதர்ப்ப நாட்டு மன்னர் வீமன் ஆவார். (மகாபாரதம் வன பருவம் 3:53 முதல் 77 முடிய).
# விதர்ப்ப நாடு

## அமைவிடம்

விந்திய மலைத்தொடருக்கு தெற்கில், தற்கால மகாராட்டிர மாநிலத்தின் கிழக்குப் பகுதியில் விதர்பா என அழைக்கப்படும் பகுதியில் விதர்ப்ப நாடு அமைந்திருந்தது.
# விதர்ப்ப நாடு

## புராண & இதிகாச கால விதர்ப்ப நாடு

நிடத நாட்டு நளனின் மனைவியான தமயந்தி, பாகவத புராணம் குறிப்பிடும் கிருஷ்ணரின் மனைவி ருக்மணி மற்றும் அகத்தியரின் மனைவி லோபமுத்திரை ஆகியவர்கள் விதர்ப்ப நாட்டு இளவரசியாவார்கள். விதர்ப்ப நாட்டின் பட்டத்து இளவரசன் பெயர் ருக்மி ஆகும்.
# விதர்ப்ப நாடு

## குருச்சேத்திரப் போரில்

பாண்டவர் மற்றும் கௌரவர்கள் விதர்ப்ப நாட்டு மன்னருக்கு அழைப்பு விடுக்காததால், குருச்சேத்திரப் போரில் விதர்ப்ப நாட்டுப் படையினர் கலந்து கொள்ளவில்லை.
# விதர்ப்ப நாடு

## இதனையும் காண்க

- பரத கண்டம்
- நளன் மற்றும் தமயந்தி
# சிவி நாடு

இதிகாச கால நாடுகள்]]  
**சிவி நாடு** அல்லது **சிபி நாடு** (Sivi kingdom or Sibi kingdom) மகாபாரத காவியம் குறிப்பிடும் பண்டைய பரத கண்டத்தின் மேற்குப் பகுதியில் அமைந்த நாடுகளில் ஒன்றாகும். சிபி நாட்டு மன்னர்கள் நேர்மைக்கும், வாய்மைக்கும் பெயர் பெற்றவர்கள். புராணக் கதையின் படி, பருந்தின் வேட்டைக்கு அஞ்சிய புறா, சிபிச் சக்கரவர்த்தியின் காலடியில் தஞ்சம் புகுந்ததால், பருந்திற்குத் தேவையான மாமிசத்தை தனது தொடையிலிருந்து அறுத்துக் கொடுத்தான்.  
புராணத்தில் சிவி நாடு, சிந்து நாடு மற்றும் சௌவீர நாடுகளுக்கு ஜயத்திரதன் என்பவர் மாமன்னராக விளங்கினார் எனக் கூறுகிறது.
# சிவி நாடு

## இதனையும் காண்க

- பரத கண்டம்
# பௌண்டர நாடு

**பௌண்டர நாடு** (Pundra kingdom), பரத கண்டத்தின் கிழக்கில் தற்கால மேற்கு வங்காளம் மற்றும் வங்காள தேசம் ஆகியவற்றின் பகுதிகளைக் பகுதிகளைக் கொண்டிருந்தது.
# பௌண்டர நாடு

## பாகவத புராணத்தில்

ஜராசந்தனின் கூட்டாளியான பௌண்டர நாட்டு மன்னர், கிருஷ்ணரைப் போன்று வேடம் தரித்து, தானே உண்மையான பௌண்டர வாசுதேவன் எனக் கூறிக்கொண்டான். பின்னர் இம்மன்னர் ஒரு போரில் கிருஷ்ணரால் கொல்லப்பட்டான்.  
மகத நாட்டின் கௌதம தீர்க்கதமஸ் எனும் முனிவரின் மகனான பாலியின் வழித்தோன்றல்களே பௌண்டர நாடு, அங்க நாடு, வங்க நாடு, கலிங்க நாடு மற்றும் சுக்மா நாடுகளின் மன்னர்கள் ஆவார்.
# பௌண்டர நாடு

## பாகவத புராணத்தில்

### மகாபாரதக் குறிப்புகள்

தருமரின் இராசசூய வேள்வியின் போது, பௌண்டர நாட்டு மன்னர் வங்க நாடு மற்றும் கலிங்க நாட்டு மன்னர்களுடன் காணப்பட்டார் எனச் சபா பருவம், அத்தியாயம் 33-இல் குறித்துள்ளது.
# பௌண்டர நாடு

## பாகவத புராணத்தில்

### குருச்சேத்திரப் போரில்

குருச்சேத்திரப் போரில் பௌண்டர நாட்டுப் படைகள் கௌரவர் அணியில் சேர்ந்து, பாண்டவர்களுக்கு எதிராக போரிட்டனர். (மகாபாரதம் 7:20) ஆயிரக்கணக்கான பௌரண்ட நாட்டுப் படைகள் அருச்சுனனை எதிர்த்துப் போரிட்டது.
# பௌண்டர நாடு

## பாகவத புராணத்தில்

### பிற குறிப்புகள்

- மத்சய நாட்டின் மன்னரின் பெயர் *பௌண்டர-மத்சயன்* எனக் குறிப்பிடப்பட்டுள்ளது. (மகாபாரதம் 1: 67)
- திரௌபதியின் சுயம்வரத்தில் பௌண்டர நாட்டு மன்னர் **பௌண்டரகன்** என்பவர் கலந்து கொண்டார் என ஆதி பருவம், அத்தியாயம் 188-189-இல் குறிப்பிட்டுள்ளது. (1:188)
- பீமனின் போர்ச் சங்கின் பெயர் **பௌண்டரம்** ஆகும். (மகாபாரதம் 6: 25, 51).
# பௌண்டர நாடு

## இதனையும் காண்க

- பரத கண்டம்
# யவனர்கள், மகாபாரதம்

இதிகாச கால நாடுகள்]]  
**யவனர்கள், மகாபாரதம்** (*Yavana*, *Yona*), மகாபாரத காவியத்தின் படி, பண்டைய பரத கண்டத்தின் மேற்கு, வடமேற்கு பகுதி நாடுகளான, பாரசீகம், காம்போஜம், பாக்திரியா, சிந்து நாடு, மத்திர நாடு, கேகய நாடு, ஆகிய நாடுகளில் தங்கியிருந்த கிரேக்கப் போர்ப் படையினரின் வழித்தோன்றல்களே யவனர்கள் ஆவார். யவனர்கள், சகர்கள், பகலவர்கள் காலப் போக்கில் பரத நாட்டின் மக்களுடன் திருமண உறவுகளின் மூலம் ஒன்றாக கலந்துவிட்டனர்.  
பண்டைய இந்திய வரலாற்றில் யவனர் என்ற சொல், கிரேக்கர்களை மட்டும் குறிப்பதற்கு பயன்படுத்தப்பட்டது. கி பி 7-ஆம் நூற்றாண்டு முதல் அரேபியர்களையும், பாரசீகர்களையும் குறிப்பதற்கும் யவனர்கள் என்ற சொல் பயன்படுத்தப்பட்டது.
# யவனர்கள், மகாபாரதம்

## பரத கண்டத்தில் யவனர்களின் வாழ்விடங்கள்

மகாபாரத காலத்தில் காந்தார நாட்டிற்கு அப்பால் உள்ள மக்களை யவனர்கள் குறிப்பிடப்படுவதுண்டு. காந்தாரத்திலிருந்து தொலைதொலைவில், மேற்கு பகுதியில் உள்ள நாட்டை **பரம யோனா** (Parama Yona) என்று மகாபாரதம் கூறுகிறது. **ஐயோனா** (Ionia) என்ற கிரேக்கப் பகுதியின் பெயரே சமஸ்கிருத மொழியில் **யவனா** (Yavana) என மருவிருக்கலாம் எனக் கருதப்படுகிறது.  
யவனர்கள், சிதியர்கள், சகர்கள், காம்போஜர்கள், பகலவர்கள், ஹூணர்கள் போன்ற இன மக்களை மகாபாரதம் மிலேச்சர்கள் (அயல் நாட்டவர்கள்) என்றும் குறிப்பிடுப்படுகிறது.  
மகாபாரதத்தில் காம்போஜர்கள், மத்திரர்கள், கேகயர்கள், சிந்தியர்களை, யவனர்களுடன் ஒப்பிட்டு பேசப்படுகிறது. பொதுவாக வேத கால பண்பாட்டுடன் ஒத்துப் போகாத இன மக்களை, குரு – பாஞ்சால நாட்டினர், மிலேச்சர்கள் என்று வகைப்படுத்துகிறார்கள்.
# யவனர்கள், மகாபாரதம்

## சங்க கால இலக்கியங்களில் யவனர்கள்

சங்க கால இலக்கியங்களின் மூலம், தமிழ்நாட்டு கப்பல் துறைமுகங்களில் யவனர்களின் குடியிருப்புகள் இருந்துள்ளது எனத் தெரியவருகிறது. (1)  
கி மு முதலாம் - இரண்டாம் நூற்றாண்டு முதல் கி பி மூன்றாம் - நான்காம் நூற்றாண்டு முடிய தமிழ்நாட்டுடன் வணிகம் செய்த உரோமானிய வணிகர்களை தமிழகத்தில் யவனர்கள் என்று அழைத்தனர்.
# யவனர்கள், மகாபாரதம்

## வேத கால பண்பாட்டுடன் இணைத்துக் கொள்தல்

வேத கால மக்கள் யவனர்களின் அளப்பரிய வீரத்தையும், திறமையையும் ஒப்புக் கொண்ட வேத கால சமுதாயம், இருப்பினும் யவனர்களை அயல் நாட்டவர் (மிலேச்சர்கள்) என ஒதுக்கியே வைத்திருந்தது.  
புராண கால கதையின் படி, மன்னர் யயாதியின் சாபம் காரணமாக, அவரது மகன்களில் ஒருவரான **துர்வசு** என்பரின் வழித்தோன்றல்களே யவனர்கள் எனும் மிலேச்சர்கள் ஆவார். (மகாபாரதம், (ஆதி பருவம்) 85: 34) யயாதியின் கடைசி மகனான புருவுக்கு யயாதிக்குப் பின்னர் நாட்டை ஆட்சி செய்யும் தகுதி கிடைத்தது.
கலியுகத்தின் துவக்கத்தில் யவனர்கள் பாரத நாட்டின் மீது படையெடுப்பர் என பாகவத புராணத்தில் கூறப்பட்டுள்ளது. (Srimad Bhagavatam 2.4.18 )
கிரேக்க நாட்டு பேரரசர் அலெக்சாண்டர் கி மு 326-இல் இந்தியா மீது படையெடுத்தார்.
# யவனர்கள், மகாபாரதம்

## மகாபாரதக் குறிப்புகள்

எதிர்காலத்தில் பரத கண்டத்தை, ஆந்திரர்கள், சகர்கள், புலிந்தர்கள், யவனர்கள், காம்போஜர்கள், பாக்லீகர்கள், வாலகீயர்கள் மற்றும் ஆபீரர்கள், ஆட்சி செய்வார்கள் என மகாபாரதம் கணித்துள்ளது (மகாபாரதம் 3: 187).  
பாண்டுவால் வெல்ல இயலாத யவனர்களை, அருச்சுனன் வென்று, குரு நாட்டின் கட்டுப்பாட்டில் கொண்டு வந்தார். (மகாபாரதம் 1: 141).  
மேற்கு கடற்கரைகளில் ஆட்சி செய்து கொண்டிருந்த மிலேச்சர்களான யவனர்கள், சகர்கள், பகலவர்கள் மற்றும் கிராதர்களின் கொட்டத்தை நகுலன் அடக்கி திறை வாங்கினான். (மகாபாரதம் 2: 31).  
மதுராவைச் சுற்றியுள்ள பகுதிகளை ஆட்சி செய்த, போர்க் குணம் கொண்ட யவனர்கள் மற்றும் காம்போஜர்களை போரில், நகுலன் மேற்கு கடற்கரைக்கு விரட்டியடித்தான் (மகாபாரதம் 12: 100).
# யவனர்கள், மகாபாரதம்

## மகாபாரதக் குறிப்புகள்

### குருச்சேத்திரப் போரில்

குருச்சேத்திரப் போரில் ஒரு அக்குரோணி படையுடன் யவனர்கள், சகர்கள், காம்போஜ நாட்டு மன்னர் சுதச்சினன் தலைமையில் கௌரவர் அணியில் இணைந்து பாண்டவர்களுக்கு எதிராகப் போரிட்டனர். (மகாபாரதம் 5: 19).  
யவனர்கள், சகர்கள் மற்றும் காம்போஜ நாட்டு வீரர்களை சாத்தியகி தாக்கி அழித்தான்.
# யவனர்கள், மகாபாரதம்

## மகாபாரதக் குறிப்புகள்

### பிற குறிப்புகள்

- திரௌபதியின் சுயம்வரத்தில் யவன நாட்டு மன்னரும் கலந்து கொண்டார். (மகாபாரதம் 1: 189).
- சிந்து நாட்டரசன் ஜயத்திரதன், துச்சலையுடன், யவனம் மற்றும் காம்போஜ நாட்டு இளவரசிகளையும் மனைவியாக கொண்டிருந்தான். (மகாபாரதம் 11: 22).
- நகுசன், யயாதி, பரதன் மற்றும் யது ஆகியவர்களை பரத கண்டத்தின் புகழ்பெற்ற மன்னர்களாக, யவன நாட்டு மன்னர் குறிப்பிடுகிறார்.(மகாபாரதம் 13: 165).
# யவனர்கள், மகாபாரதம்

## இதனையும் காண்க

- பரத கண்டம்
# ரௌசா செரீப்

**ரௌசா செரீப்** (*Rauza Sharif*) அல்லது ஷேக் என்கிற **அகமது சிர்ஹிந்தி தர்கா** *(Ahmad Sirhindi)* எனப்படும் வழிபாட்டுத்தலம், வடமேற்கு இந்தியாவின் பஞ்சாப் மாநிலத்திலுள்ள குருத்வாராவில் பதேஹ்கர் சாஹிப் *(Fatehgarh Sahib)* என்னுமிடத்தில் சிர்ஹிந்த்-பஸ்ஸி பத்தானா சாலையில் அமைந்துள்ளது.
# ரௌசா செரீப்

## நினைவிடம்

சுன்னி இசுலாம் இனத்தார் மத்தியில் இரண்டாவது மக்காவாக வணங்கப்படும் இது, இமாம் ரப்பானி செய்க் அஹ்மத் அல்-பாரூக்கி அல்-சிர்ஹிந்தி *(இவர் இந்தியாவின் ஒரு இசுலாமிய அறிஞர்,ஹனபி நீதிபதி, இறையியலாளர்,இந்திய மெய்யியலாளர்,நக்ஷபந்தி சூபிப் பிரவின் முக்கிய உறுப்பினர். இவர் முஜத்தித் அலிப் ஸானி, கருத்து: "இரண்டாமாயிரம் வருடத்தை உயர்பெறச் செய்தவர்". அவர் இசுலாத்தை புத்துயிர் பெறச்செய்ததற்கும், முகலாயப் பேரரசர் அக்பரின் காலத்தின் தோண்றிய இஸ்லாத்துக்கு எதிரான கொள்கைகளை எதிர்த்தற்கும் முஜத்தித் அலிப் ஸானி என்று அழைக்கப்படுகின்றார். )* என்பவருக்கு அர்ப்பணிக்கப்பட்டதாக அறிய முடிந்தது. அஹ்மத் சிர்ஹிந்தி இப்பகுதியில் 1563-ம் ஆண்டு முதல், 1624-ம் ஆண்டு வரையில் வாழ்ந்துள்ளார்.
# ரௌசா செரீப்

## உருஸ் கொண்டாட்டம்

அஹ்மத் சிர்ஹிந்தி (டிசம்பர் 10) நினைவு தினத்தில் அனுஷ்டிக்கப்படும் உருசு திருவிழாவின்போது இங்கு ஏராளமான இசுலாமிய பக்தர்கள் குழுமுகின்றனர். மேலும், இவ்வுருஸ் கொண்டாட்டம் (இறந்தநாள் நினைவுதினம்) 300-க்கும் மேற்பட்ட ஆண்டுகளாக இங்கு நடைபெறுவதாகவும், பெருமளவிற்கு இந்தியாவில் இருந்து இசுலாமியர்கள் கலந்து கொள்வதோடு, பாக்கித்தான், ஆப்கானித்தான், இந்தோனேசியா, வங்காளம் மற்றும் பிற இசுலாமிய நாடுகளிலிருந்தும் இக்கொண்டாட்டத்தில் கலந்து கொள்கிறார்கள்.
# ரௌசா செரீப்

## கல்லறைகள்

இந்த தலத்தில் சேக் அவர்களது குடும்ப உறுப்பினர்களின் கல்லறைகளும், அது மட்டுமல்லாமல் ஆப்கானிய மன்னரான சமன் ஷா துரானி மற்றும் அவரது ராணியின் சமாதிகளும் இந்த தலத்தில் அமைந்திருக்கின்றன.
# ரௌசா செரீப்

## கட்டமைப்புகள்

அதிசயத்தக்க தோரணவாயில் கட்டமைப்புகள் மற்றும் உருண்டு திரண்ட வடிவ குமிழ் மாடக்கோபுரங்களை கொண்டுள்ள இந்த வளாகத்தை, ஒரு வரலாற்று சின்னமாக இந்திய அரசாங்கம் அறிவித்துள்ளது. உஸ்தாத், ஷாஹிர்த் மற்றும் மீருல் மீரான் ஆகியோரது கல்லறை அமைப்புகளும் இந்த ரௌஸா ஷெரீப் வளாகத்துக்கு அருகிலேயே அமைந்துள்ளன.
# ஒட்டர நாடு

இதிகாச கால நாடுகள்]]  
**ஒட்டர நாடு** (Odra kingdom), பண்டைய பரத கண்டத்தின், மகாபாரத இதிகாசம் குறிப்பிடும் நாடுகளில் ஒன்றாகும். ஒட்டர நாடு தற்கால ஒடிசா மாநிலத்தின் வடக்குப் பகுதியில் அமைந்திருந்தது. ஒட்டர நாட்டின் அருகில் வங்க நாடு அமைந்திருந்திருந்தது. ஒடியா மொழியும், ஒடிசா மாநிலமும் ஒட்டர எனும் பெயரால் விளங்குகிறது என நம்பப்படுகிறது.
# ஒட்டர நாடு

## மகாபாரதக் குறிப்புகள்

மகாபாரதத்தில் ஒரு இடத்தில் மட்டும் ஒட்டர நாடு பற்றிய குறிப்பு உள்ளது. தருமராசன், இந்திரப்பிரஸ்தத்தில் நடத்திய இராசசூய வேள்வியின் போது, ஒட்டர நாட்டவர்களுடன், அங்கர்கள், வங்கர்கள், கலிங்கர்கள் மற்றும் பௌண்டரர்களும் கலந்து கொண்டு, தருமனுக்கு தங்கள் நாட்டிலிருந்து கொண்டு வந்த அரிய வகை பரிசுப் பொருட்களை வழங்கியதாக, மகாபாரதத்தின் 3-வது பருவமான சபா பருவத்தின், அத்தியாயம் 51-இல் கூறப்பட்டுள்ளது (மகாபாரதம் 3: 51).
# உத்கல நாடு

இதிகாச கால நாடுகள்]]  
**உத்கல நாடு** (Utkala Kingdom) (; தேவநாகரி: उत्कल) மகாபாரதம் குறிப்பிடும், பண்டைய பரத கண்டத்தின் நாடுகளில் ஒன்றாகும். உத்கல நாடு, தற்கால இந்தியாவின் ஒடிசா மாநிலத்தின் வடக்கு மற்றும் கிழக்குப் பகுதிகளை கொண்டிருந்தது. இந்திய தேசிய கீதத்தில் உத்கல நாட்டின் பெயர் உள்ளது.
# உத்கல நாடு

## மகாபாரதக் குறிப்புகள்

தசார்ன நாடு, மேகலா நாடு, (உத்கல நாட்டின் மேற்கு பகுதி நாடு) மற்றும் உத்கல நாடுகள் பற்றிய குறிப்புகள் மகாபாரத்தின் 6-வது பருவத்தின் 8-வது அத்தியாயத்தில் குறிப்பிடப்பட்டுள்ளது (மகாபாரதம் 6: 9).
உத்கல நாட்டுப் படைகள் குருச்சேத்திரப் போரில் கௌரவர் அணியின் சார்பாக நின்று, பாண்டவர்]] அணியை எதிர்த்துப் போரிட்டனர். மேகல நாடு, கலிங்கம், நிசாதர்கள், தாம்ரலிப்தர்கள் மற்றும் உத்கல நாட்டுப் படைகள் நகுலனை கொல்வதற்காக கைகளில் பெரும் ஆயுதங்கள் கொண்டு தாக்கினார்கள் என கர்ண பருவம் அத்தியாயம் 22-இல் குறிப்பிட்டுள்ளது (8:22).
# உத்கல நாடு

## இதனையும் காண்க

- பரத கண்டம்